හිසේ කොටසකට හානි වී සිටි විශාල කැස්බෑවකුගේ ජීවිතය බේරා ගැනීම සදහා සිදු කල සංකීර්ණ සැත්කමක යහපත් ප්‍රතිඵල නෙළා ගැනීමට කන්දකුලිය වනජීවි නිලධාරීන් සමත්වී තිබෙනවා.සැත්කමින් සුවය ලැබූ එම බටු කැස්බෑවා ඊයේ යළි මුහුදට මුදා හැරියා.කිලෝ ග්‍රෑම් 40ක් පමණ බර මේ බටු කැස්බෑවා පසුගියදා නාවික හමුදාව විසින් සොයා ගනු ලැබුවේ කල්පිටිය කන්දකුලිය වෙරළ තීරයේදී.ඒ වනවිටත් හිසේ විශාල ප්‍රමාණයකට හානි සිදුවී ජීවිත අවදානමකට ලක්ව සිටි මෙම බටු කැස්බෑවා වහාම කන්දකුලිය අඩවි වන ජීවී කාර්යාලයට භාරදීමට නාවික හමුදාව පියවර ගත්තා.එහිදී කැස්බෑවාගේ තත්ත්වය පරීක්ෂා කළ වනජීවී පශු වෛද්‍ය ඉසුරු කොට්ටෙගොඩ මහතා තීරණය කළේ කැස්බෑවාගේ හිසේ ශෛල්‍ය කර්මයක් සිදු කිරීමටයි.පැය 4ක සංකීර්ණ සැත්කමකින් පසුව කැස්බෑවාගේ හිස යථා තත්ත්වයට ගෙන ඒමට ඔවුන්ට හැකියාව ලැබුනා.විශ්මිත සැත්කමෙන් අනතුරුව ප්‍රකෘති තත්ත්වයට පත්වූ එම බටු කැස්බෑවා ඊයේ යළි සයුර වෙත මුදාහැරියේ මෙලෙසින්.